**แนวทางการขับเคลื่อนโครงการถังขยะเปียก ลดโลกร้อนขององค์กรปกครองส่วนท้องถิ่น**

 **ปีงบประมาณ พ.ศ. 2568**

**กระทรวงมหาดไทย กรมส่งเสริมการปกครองท้องถิ่น**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**1. ที่มา**

 กรมส่งเสริมการปกครองท้องถิ่นในฐานะผู้พัฒนาโครงการ ได้ขึ้นทะเบียนโครงการถังขยะเปียก
ลดโลกร้อนขององค์กรปกครองส่วนท้องถิ่น เป็นโครงการลดก๊าซเรือนกระจกภาคสมัครใจในประเทศไทย
หรือ Thailand Voluntary Emission Reduction Program: T-VER เมื่อเดือนกุมภาพันธ์ 2562
โดยมีประชาชนที่เข้าร่วมโครงการ 36,644,309 คน โรงเรียนในสังกัดองค์กรปกครองส่วนท้องถิ่น 1,701 แห่ง และศูนย์พัฒนาเด็กเล็กในสังกัดองค์กรปกครองส่วนท้องถิ่น 18,935 แห่ง มีระยะเวลาคิดเครดิตของโครงการ ตั้งแต่วันที่ 1 กรกฎาคม 2562 – 30 มิถุนายน 2569 หรือระยะเวลา 7 ปี โดยมีแผนการรับรองปริมาณ
ก๊าซเรือนกระจกจากโครงการถังขยะเปียก ลดโลกร้อนของกรมส่งเสริมการปกครองท้องถิ่น

 กรมส่งเสริมการปกครองท้องถิ่นได้กำหนดแผนการรับรองปริมาณก๊าซเรือนกระจกจากโครงการ
ถังขยะเปียก ลดโลกร้อน ระหว่างปี พ.ศ. 2565 – 2569 จำนวน 6 รอบ โดยคาดว่าโครงการฯ จะสามารถลดปริมาณก๊าซเรือนกระจกได้ราว 1.87 ล้านตันคาร์บอนไดออกไซด์เทียบเท่า สูงกว่าเป้าหมายการลดก๊าซ
เรือนกระจกที่ประเทศกำหนด สาขาการจัดการของเสีย (Nationally Determined Contributions: NDC)
ที่ 1.6 ล้านตันคาร์บอนไดออกไซด์เทียบเท่า) ดังนี้

|  |  |  |  |  |  |
| --- | --- | --- | --- | --- | --- |
| **ครั้งที่** | **ระยะเวลารับรองปริมาณก๊าซเรือนกระจก** | **จำนวนเดือน** | **จำนวนครัวเรือน** | **จำนวนจังหวัด** | **จำนวนตันคาร์บอนไดออกไซด์เทียบเท่า** |
| 1 | กรกฎาคม – กันยายน 2565(รับรองแล้ว) | 3 | 456,647 | 4 | 3,140 |
| 2 | ตุลาคม 2565 - มีนาคม 2566(รับรองแล้ว) | 6 | 4,849,415 | 22 | 85,303 |
| 3 | เมษายน 2566 – กันยายน 2566(รับรองแล้ว) | 6 | 14,486,752 | 76 | 275,000 |
| 4 | ตุลาคม 2566 – มิถุนายน 2567  | 9 | 14,486,752 | 76 | 412,000 |
| 5 | กรกฎาคม 2567 - มิถุนายน 2568 | 9 | 14,486,752 | 76 | 550,000 |
| 6 | กรกฎาคม 2568 - มิถุนายน 2569 | 9 | 14,486,752 | 76 | 550,000 |
| **รวม** | **1,875,443** |

 กรมส่งเสริมการปกครองท้องถิ่นได้ว่าจ้างผู้ประเมินภายนอก (VVB) ดำเนินการทวนสอบรับรองปริมาณก๊าซเรือนกระจกจากโครงการถังขยะเปียก ลดโลกร้อน รอบที่ 1 รอบที่ 2 และรอบที่ 3 เสร็จสิ้นแล้ว ดังนี้

 **1.1** **การทวนสอบรับรองปริมาณก๊าซเรือนกระจกรอบที่ 1 ประจำปีงบประมาณ พ.ศ. 2565** ทวนสอบโครงการฯ ในพื้นที่ 4 จังหวัดนำร่อง (สมุทรสงคราม ลำพูน เลย อำนาจเจริญ) ได้รับความเห็นชอบจากคณะกรรมการองค์การบริหารจัดการก๊าซเรือนกระจกรับรองปริมาณก๊าซเรือนกระจกโครงการถังขยะเปียก

/ลดโลกร้อน…

ลดโลกร้อน ข้อมูลการรับรองปริมาณก๊าซเรือนกระจก 3 เดือน (กรกฎาคม - กันยายน 2565) จำนวน 3,140 ตัน คาร์บอนไดออกไซด์เทียบเท่า โดยธนาคารกสิกรไทยได้สนับสนุนโครงการด้วยการซื้อคาร์บอนเครดิตในราคา
ตันละ 260 บาท รวมเป็นเงิน 816,400 บาท

 **1.2 การทวนสอบรับรองปริมาณก๊าซเรือนกระจกรอบที่ 2 ประจำปีงบประมาณ พ.ศ. 2566**
ทวนสอบโครงการฯ ในพื้นที่ 22 จังหวัด ได้รับความเห็นชอบจากคณะกรรมการองค์การบริหารจัดการก๊าซเรือนกระจกรับรองปริมาณก๊าซเรือนกระจกโครงการถังขยะเปียก ลดโลกร้อน ข้อมูลการรับรองปริมาณก๊าซเรือนกระจก 6 เดือน (ตุลาคม 2565 – มีนาคม 2566) จำนวน 85,303 ตันคาร์บอนไดออกไซด์เทียบเท่า ปัจจุบันมีผู้ประกอบการสนับสนุนโครงการโดยซื้อคาร์บอนเครดิตจากโครงการจำนวน 6,155 ตันคาร์บอนไดออกไซด์เทียบเท่า คิดเป็นเงิน 1,464,600 บาท

 **1.3** **การทวนสอบรับรองปริมาณก๊าซเรือนกระจกรอบที่ 3 ประจำปีงบประมาณ พ.ศ. 2567**ทวนสอบโครงการฯ ในพื้นที่ 76 จังหวัด โดยมีครัวเรือนกลุ่มเป้าหมาย จำนวน 14,486,752 ครัวเรือน
โดยได้รับความเห็นชอบจากคณะกรรมการองค์การบริหารจัดการก๊าซเรือนกระจกรับรองปริมาณก๊าซ
เรือนกระจกโครงการถังขยะเปียกลดโลกร้อน ข้อมูลการรับรองปริมาณก๊าซเรือนกระจก 6 เดือน (เมษายน 2566 – กันยายน 2566) จำนวน 275,000 ตันคาร์บอนไดออกไซด์เทียบเท่า

 **๑.๔ ประโยชน์ที่ประชาชนได้รับจาการจัดทำถังขยะเปียก ลดโลกร้อน**

๑) ลดปริมาณขยะต้นทางได้ประมาณ ๓.๓ ล้านตันต่อปี

2) ลดค่าใช้จ่ายเก็บขนขยะขององค์กรปกครองส่วนท้องถิ่นได้กว่า ๒,๘๐๐ ล้านบาท/ปี

๓) เศษขยะกลายเป็นปุย ๒ ล้านตันต่อปี นำไปบำรุงต้นไม้ในครัวเรือนและสวน

๔) มีรายได้จากการจำหน่ายสารบำรุงดิน (ปุ๋ย) ประมาณ ๗,๔๐๐ ล้านบาทต่อปี

๕) เทียบเท่ากับการปลูกต้นไม้ประมาณ ๔๑ ล้านต้นต่อปี

๖) สร้างรายได้กลับคืนสู่ชุมชน เพื่อนำไปพัฒนาโครงการสาธารณะประโยชน์ของชุมชน

 **๑.๕ ประโยชน์ที่ของผู้ซื้อได้รับจากคาร์บอนเครดิตจากโครงการถังขยะเปียก ลดโลกร้อน**

๑) เพื่อใช้ในการชดเชยการปล่อยก๊าซเรือนกระจก

๒) เพื่อบรรลุเป้าหมายของเกณฑ์ทางด้านสิ่งแวดล้อมต่างๆ และการรายงานข้อมูลขององค์กร

๓) เพื่อสร้างภาพลักษณ์ที่ดีให้กับองค์กร

**2. เป้าหมายการขับเคลื่อนโครงการถังขยะเปียก ลดโลกร้อนขององค์กรปกครองส่วนท้องถิ่น ปีงบประมาณ พ.ศ. 2568**

2.1 ประชาชนมีการคัดแยกขยะครัวเรือนโดยมีการจัดทำถังขยะเปียก ลดโลกร้อนอย่างถูกวิธี ต่อเนื่อง และเกิดเป็นวิถีชีวิตของประชาชนในท้องถิ่นอย่างยั่งยืน และมีการนำเข้าข้อมูลในระบบสารสนเทศด้านการจัดการขยะมูลฝอยขององค์กรปกครองส่วนท้องถิ่น (DLA Waste) อย่างถูกต้อง ครบถ้วน และเป็นปัจจุบัน

 2.2 เตรียมการทวนสอบเพื่อรับรองปริมาณก๊าซเรือนกระจกจากโครงการฯ ในรอบที่ 4 จำนวน 9 เดือน (ตุลาคม 2566 – มิถุนายน 2567)

/**3. แนวทาง**…

**3. แนวทางการดำเนินงาน**

 ในปีงบประมาณ พ.ศ. 2567กรมส่งเสริมการปกครองท้องถิ่นได้ขับเคลื่อนการดำเนินโครงการถังขยะเปียก ลดโลกร้อนขององค์กรปกครองส่วนท้องถิ่น จนมีผลการดำเนินการ (ข้อมูล ณ วันที่ 2 มกราคม 2567) ครัวเรือนที่มีการจัดทำถังขยะเปียก ครบถ้วนร้อยละ 100 และได้จัดทำแผนปฏิบัติการเชิงกลยุทธ์แนวใหม่
RE-X-RAY โครงการถังขยะเปียก ลดโลกร้อน เพื่อบรรลุเป้าหมายการปล่อยก๊าซเรือนกระจกสุทธิเป็นศูนย์
โดยกำหนดแนวทางการขับเคลื่อนการปฏิบัติการเชิงกลยุทธ์แนวใหม่ ทั้งในระดับกรมส่งเสริมการปกครองท้องถิ่น จังหวัด อำเภอ และองค์กรปกครองส่วนท้องถิ่น เพื่อสุ่มตรวจการจัดทำถังขยะเปียกของทุกครัวเรือน (RE-X-RAY) ตามข้อมูลในระบบสารสนเทศด้านการจัดการขยะมูลฝอยขององค์กรปกครองส่วนท้องถิ่น
ให้ถูกต้อง ครบถ้วน และเป็นปัจจุบัน

 ดังนั้น ในปีงบประมาณ พ.ศ. 2568 เพื่อให้การจัดทำถังขยะเปียก ลดโลกร้อนเป็นไปอย่างถูกวิธี ต่อเนื่อง และเกิดเป็นวิถีชีวิตของประชาชนในท้องถิ่นอย่างยั่งยืน กรมส่งเสริมการปกครองท้องถิ่นจึงได้มีหนังสือที่ มท 0802.2/ว 4568 ลงวันที่ 25 ตุลาคม 2567 เรื่อง การประเมินผลการปฏิบัติราชการ
ของข้าราชการพลเรือนสามัญในสังกัดกรมส่งเสริมการปกครองท้องถิ่น โดยมีตัวชี้วัดเพื่อขับเคลื่อนโครงการถังขยะเปียก ลดโลกร้อนขององค์กรปกครองส่วนท้องถิ่น ประเทศไทย จำนวน 1 ตัวชี้วัด ได้แก่

 **ตัวชี้วัดที่ 13 : ระดับความสำเร็จในการขับเคลื่อนโครงการถังขยะเปียก ลดโลกร้อนขององค์กรปกครองส่วนท้องถิ่น ตามแผนปฏิบัติการเชิงกลยุทธ์แนวใหม่ RE-X-RAY**

|  |  |  |
| --- | --- | --- |
| **ตัวชี้วัด** | **น้ำหนัก** | **เกณฑ์ให้คะแนน** |
| **1** | **2** | **3** | **4** | **5** |
| ระดับความสำเร็จในการขับเคลื่อนโครงการถังขยะเปียก ลดโลกร้อน | 5 | 1 | 2 | 3 | 4 | 5 |

**เกณฑ์การให้คะแนน :**

**จำนวนกิจกรรมการขับเคลื่อนโครงการถังขยะเปียก ลดโลกร้อน มีการดำเนินการ ดังนี้**

1. จังหวัดมีการจัดทำร่างแผนการขับเคลื่อนโครงการถังขยะเปียก ลดโลกร้อนขององค์กรปกครองส่วนท้องถิ่น
ระดับจังหวัด และรายงานให้กรมส่งเสริมการปกครองท้องถิ่นทราบภายในระยะเวลาที่กำหนด

2. จังหวัดมีการแจ้งแผนการขับเคลื่อนโครงการถังขยะเปียก ลดโลกร้อนขององค์กรปกครองส่วนท้องถิ่น
ระดับจังหวัด ให้องค์กรปกครองส่วนท้องถิ่นดำเนินการตามแผนฯ

3. จังหวัดมีการจัดประชุมซักซ้อมเพื่อสร้างความเข้าใจการดำเนินงานตามแผนการขับเคลื่อนโครงการถังขยะเปียก
ลดโลกร้อนขององค์กรปกครองส่วนท้องถิ่น ระดับจังหวัด ให้องค์กรปกครองส่วนท้องถิ่นทราบ

4. องค์กรปกครองส่วนท้องถิ่นทุกแห่งมีการลงพื้นที่สำรวจการจัดทำถังขยะเปียกของครัวเรือนและมีการรายงานผลให้จังหวัดทราบ

5. องค์กรปกครองส่วนท้องถิ่นทุกแห่งมีการบันทึกข้อมูลการจัดทำถังขยะเปียก ลดโลกร้อน ในระบบสารสนเทศด้านการจัดการขยะมูลฝอยขององค์กรปกครองส่วนท้องถิ่น (DLA Waste) ในทุกเดือน (ต.ค. 67 - มี.ค. 68) ถูกต้อง ครบถ้วน และเป็นปัจจุบัน

/ดังนั้น...

ดังนั้น เพื่อให้การดำเนินโครงการถังขยะเปียก ลดโลกร้อนขององค์กรปกครองส่วนท้องถิ่น **ประเทศไทย เป็นไปตามเป้าหมายที่กำหนด จึงขอความร่วมมือจังหวัดดำเนินการตามแนวทางการ**ขับเคลื่อนโครงการ
ถังขยะเปียก ลดโลกร้อนขององค์กรปกครองส่วนท้องถิ่น **ประเทศไทย ปีงบประมาณ พ.ศ. 2568 ดังนี้**

| **แนวทาง** | **ขั้นตอนการดำเนินงาน** | เป้าหมาย |
| --- | --- | --- |
| **1. การจัดทำแผนการขับเคลื่อนโครงการถังขยะเปียก ลดโลกร้อนขององค์กรปกครองส่วนท้องถิ่นระดับจังหวัด** ตัวชี้วัดจังหวัดมีการจัดทำแผน การขับเคลื่อนโครงการถังขยะเปียก ลดโลกร้อนขององค์กรปกครองส่วนท้องถิ่นระดับจังหวัด  | **1.** **จัดประชุมแลกเปลี่ยนความคิดเห็นในการจัดทำแผนการขับเคลื่อนโครงการถังขยะเปียก ลดโลกร้อนขององค์กรปกครองส่วนท้องถิ่น**1.1 ให้สำนักงานส่งเสริมการปกครองท้องถิ่นจังหวัดออกรายงานข้อมูลการจัดทำถังขยะเปียก ลดโลกร้อนข้อมูลเดือน**พฤศจิกายน 2567** ในระบบสารสนเทศด้านการจัดการขยะมูลฝอยขององค์กรปกครองส่วนท้องถิ่น (DLA Waste) 1.2 **ให้สำนักงานส่งเสริมการปกครองท้องถิ่นจังหวัดนำข้อมูลตามข้อ 1.1 มาพิจารณาโดยการจัดประชุม**ร่วมกับทีมปฏิบัติการระดับอำเภอ องค์กรปกครองส่วนท้องถิ่น เพื่อแลกเปลี่ยน ความคิดเห็น และสรุปปัญหา และข้อเสนอแนะแนวทางการดำเนินงาน เพื่อจัดทำแผนการขับเคลื่อนโครงการถังขยะเปียก ลดโลกร้อน ขององค์กรปกครองส่วนท้องถิ่น**(สำหรับการประชุมสามารถดำเนินการในรูปแบบการประชุม ณ สถานที่ที่จังหวัดกำหนด หรือการประชุมผ่านระบบออนไลน์ กรณีการประชุมผ่านระบบออนไลน์ สำนักงานส่งเสริมการปกครองท้องถิ่นจังหวัดสามารถประสานศูนย์เทคโนโลยีสารสนเทศท้องถิ่น เพื่อขอใช้งานระบบการประชุมออนไลน์ของกรมส่งเสริมการปกครองท้องถิ่น โดยขอความร่วมมือให้**ทีมปฏิบัติการ**ฯ เข้าร่วมการประชุม ณ สถานที่ที่องค์กรปกครองส่วนท้องถิ่นกำหนด**)**2. นำผลการประชุมหารือตามข้อ 1 มาจัดทำแผน การขับเคลื่อนโครงการถังขยะเปียก ลดโลกร้อนขององค์กรปกครองส่วนท้องถิ่นระดับจังหวัด** ประกอบด้วย2.1 ที่มา2.2 วัตถุประสงค์2.3 เป้าหมาย2.4 ผลการดำเนินการ ณ ปัจจุบัน2.5 ปัญหา/อุปสรรค2.6 แผนปฏิบัติการ (Action Plan)**ทั้งนี้** **ให้นำเสนอแผนการขับเคลื่อนฯ รายงานผลให้คณะกรรมการจัดการสิ่งปฏิกูลและมูลฝอยจังหวัดทราบ** | **ระยะเวลา****ภายในวันที่ 27 พฤศจิกายน 2567**ช่องทางการขอใช้งานระบบการประชุมออนไลน์ของกรมส่งเสริมการปกครองท้องถิ่น**ระยะเวลา****ภายในวันที่** **9 ธันวาคม 2567**ตัวอย่างแผนการขับเคลื่อนโครงการถังขยะเปียก ลดโลกร้อนฯ |
| **2. การแจ้งแผนการขับเคลื่อนโครงการถังขยะเปียก ลดโลกร้อนขององค์กรปกครองส่วนท้องถิ่น** ตัวชี้วัดจังหวัดมีการแจ้งแผนการขับเคลื่อนโครงการถังขยะเปียก ลดโลกร้อนขององค์กรปกครองส่วนท้องถิ่นระดับจังหวัด ให้อำเภอและองค์กรปกครองส่วนท้องถิ่นดำเนินการตามแผนฯ  | **ให้สำนักงานส่งเสริมการปกครองท้องถิ่นจังหวัดมีหนังสือ**แจ้งแผนการขับเคลื่อนโครงการถังขยะเปียก ลดโลกร้อนขององค์กรปกครองส่วนท้องถิ่นระดับจังหวัด ให้อำเภอและองค์กรปกครองส่วนท้องถิ่นดำเนินการตามแผนฯ | **ระยะเวลา****ภายในวันที่** **16 ธันวาคม 2567** |
| **3. การจัดประชุมซักซ้อมเพื่อสร้างความเข้าใจการดำเนินงานตามแผนการขับเคลื่อนโครงการถังขยะเปียก ลดโลกร้อนขององค์กรปกครองส่วนท้องถิ่น**ตัวชี้วัดจังหวัดมีการจัดประชุมซักซ้อมเพื่อสร้างความเข้าใจการดำเนินงานตามแผนการขับเคลื่อนโครงการถังขยะเปียก ลดโลกร้อนขององค์กรปกครองส่วนท้องถิ่น ระดับจังหวัด ให้องค์กรปกครองส่วนท้องถิ่นทราบ | **ให้สำนักงานส่งเสริมการปกครองท้องถิ่นจังหวัดจัดประชุม**เพื่อสร้างความเข้าใจการดำเนินงานตามแผนการขับเคลื่อนโครงการถังขยะเปียก ลดโลกร้อนขององค์กรปกครองส่วนท้องถิ่น ระดับจังหวัด โดย**สามารถดำเนินการในรูปแบบการประชุม**ตามแนวทางข้อ 1 หรือตามที่จังหวัดกำหนด | **ระยะเวลา****ภายในวันที่** **20 ธันวาคม 2567** |
| **4. การลงพื้นที่สุ่มตรวจการจัดทำถังขยะเปียกของครัวเรือน**ตัวชี้วัดองค์กรปกครองส่วนท้องถิ่นทุกแห่งมีการลงพื้นที่สุ่มตรวจการจัดทำถังขยะเปียกของครัวเรือนและมีการรายงานผลให้จังหวัดทราบ | **ให้สำนักงานส่งเสริมการปกครองท้องถิ่นอำเภอร่วมกับ**ทีมปฏิบัติการกำหนดแนวทางการสุ่มตรวจฯ การจัดทำถังขยะเปียก ลดโลกร้อน โดยใช้แนวทางที่กระทรวง มหาดไทยกำหนดเป็นสำคัญ โดยให้สำนักงานส่งเสริมการปกครองท้องถิ่นจังหวัดกำกับ ติดตาม ให้ทีมปฏิบัติการระดับอำเภอร่วมบูรณาการกับองค์กรปกครองส่วนท้องถิ่น โดยเฉพาะกลไกอาสาสมัครท้องถิ่นรักษ์โลก ลงพื้นที่สุ่มตรวจครัวเรือนในพื้นที่ที่จัดทำถังขยะเปียก ลดโลกร้อนให้ครบทุกครัวเรือนในทุกองค์กรปกครองส่วนท้องถิ่น  | **ระยะเวลา****ภายในเดือน****มกราคม 2568**แนวทางการสุ่มตรวจฯ การจัดทำถังขยะเปียกฯแผ่นพับสำหรับใช้ประชาสัมพันธ์ให้กับประชาชน |
| **5. การบันทึกข้อมูลการจัดทำถังขยะเปียก ลดโลกร้อน ในระบบสารสนเทศด้านการจัดการขยะมูลฝอยขององค์กรปกครองส่วนท้องถิ่น (DLA Waste)** ตัวชี้วัดองค์กรปกครองส่วนท้องถิ่นทุกแห่งมีการบันทึกข้อมูลการจัดทำถังขยะเปียก ลดโลกร้อน ในระบบสารสนเทศด้านการจัดการขยะมูลฝอยขององค์กรปกครองส่วนท้องถิ่น (DLA Waste) ในทุกเดือน | องค์กรปกครองส่วนท้องถิ่นนำเข้าข้อมูลการจัดทำถังขยะเปียก ลดโลกร้อนในระบบสารสนเทศด้านการจัดการขยะมูลฝอยขององค์กรปกครองส่วนท้องถิ่นให้เป็นปัจจุบัน รวมถึงการจัดเก็บเอกสารการสุ่มตรวจในแต่ละเดือนให้มีความถูกต้อง ครบถ้วน | **ระยะเวลา**บันทึกข้อมูลให้ถูกต้องเป็นประจำทุกเดือน |

/**4. ช่องทาง**...

**4. ช่องทางการรายงานตัวชี้วัดที่ 13 ระดับความสำเร็จในการขับเคลื่อนโครงการถังขยะเปียก ลดโลกร้อน
ขององค์กรปกครองส่วนท้องถิ่น ตามแผนปฏิบัติการเชิงกลยุทธ์แนวใหม่ RE-X-RAY**

****

**โดยกำหนดให้จังหวัดรายงานข้อมูลให้ สถ. ทราบ ภายในวันที่ 21 มีนาคม 2568
หากล่าช้ากว่ากำหนด จะปรับลดคะแนน 0.25 คะแนน ต่อวันทำการ
และหากจัดส่งภายหลังวันที่ 4 เมษายน 2568
จะไม่นำมาประกอบการประเมินผลในตัวชี้วัดนี้**

****

**Infographic แผนขับเคลื่อนโครงการถังขยะเปียก ลดโลกร้อน
ขององค์กรปกครองส่วนท้องถิ่น**